Benai

Benai arba vabenai (Wabena) – Rytų Afrikos tauta, priklausanti bantams. Gyvena vidurio Tanzanijoje, Iringos regione. Populiacija – ~1,88 mln. žmonių (XX a. pab.). Vartoja benų (ekibena) kalbą (bantų kalbų grupė). Dauguma išpažįsta tradicinius tikėjimus, yra musulmonų sunitų ir katalikų.

Pagrindiniai tradiciniai benų verslai yra lydiminė žemdirbystė (manijokai, ryžiai, kukurūzai) ir nugintinė gyvulininkystė (avys, ožkos). Amatai: pynimas, medžio drožyba. XX a. pab. daug benų gyveno ir dirbo miestuose.

Turį gausų muzikinį folklorą. Tradicinei tikybai būdingas protėvių kultas, gamtos galių sureikšminimas. Stato medines antropomorfines stelas, susijusias su protėviais.

 Šaltiniai 

Kategorija:Tanzanijos tautos
Kategorija:Bantai